CELEX: 62020TA0665
Language: et
Date: 2021-06-09 00:00:00
Title: Kohtuasi T-665/20: Üldkohtu 9. juuni 2021. aasta otsus – Ryanair versus komisjon (Condor; Covid-19) (Riigiabi – Saksa lennutransporditurg – COVID-19 pandeemia raames Saksamaa poolt tagatud Condor Flugdienstile antud riiklik laen – Otsus jätta vastuväited esitamata – Erakorralise sündmuse tõttu tekkinud kahju korvamiseks ette nähtud abi – ELTL artikli 107 lõike 2 punkt b – Kahju hindamine – Põhjuslik seos – Põhjendamiskohustus – Otsuse tagajärgede kehtima jätmine)

26.7.2021   
            
            
               ET
            
            
               Euroopa Liidu Teataja
            
            
               C 297/42
            
         
      Üldkohtu 9. juuni 2021. aasta otsus – Ryanair versus komisjon (Condor; Covid-19)
      (Kohtuasi T-665/20) (1)
      
      (Riigiabi - Saksa lennutransporditurg - COVID-19 pandeemia raames Saksamaa poolt tagatud Condor Flugdienstile antud riiklik laen - Otsus jätta vastuväited esitamata - Erakorralise sündmuse tõttu tekkinud kahju korvamiseks ette nähtud abi - ELTL artikli 107 lõike 2 punkt b - Kahju hindamine - Põhjuslik seos - Põhjendamiskohustus - Otsuse tagajärgede kehtima jätmine)
      (2021/C 297/53)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F.-C. Laprévote, V. Blanc, S. Rating ja I.-G. Metaxas-Maranghidis)
      
         Kostja: Euroopa Komisjon (esindajad: L. Flynn, F. Tomat ja V. Bottka)
      
         Kostja toetuseks menetlusse astujad: Saksamaa Liitvabariik (esindajad: J. Möller, R. Kanitz ja P.-L. Krüger), Prantsuse Vabariik (esindajad: E. de Moustier ja P. Dodeller), Condor Flugdienst GmbH (Kelsterbach, Saksamaa) (esindajad: advokaadid A. Birnstiel ja S. Blazek)
      
         Ese
      
      ELTL artiklil 263 põhinev nõue tühistada komisjoni 26. aprilli 2020. aasta otsus C(2020) 2795 (final) riigiabi SA.56867 (2020/N, ex 2020/PN) kohta – Saksamaa – Condor Flugdienstile COVID-19 pandeemia tekitatud kahju hüvitamine.
      
         Resolutsioon
      
      
                  1.
               
               
                  Tühistada komisjoni 26. aprilli 2020. aasta otsus C(2020) 2795 (final) riigiabi SA.56867 (2020/N, ex 2020/PN) kohta – Saksamaa – Condor Flugdienst GmbH-le COVID-19 pandeemia tekitatud kahju hüvitamine.
               
            
                  2.
               
               
                  Peatada otsuse tühistamise toime, kuni komisjon võtab ELTL artikli 108 alusel vastu uue otsuse. Tühistamise toime peatatakse mitte kauemaks kui kaks kuud arvates käesoleva kohtuotsuse kuulutamise päevast, juhul kui komisjon otsustab uue otsuse vastu võtta ELTL artikli 108 lõike 3 alusel, ning mõistlikuks lisaajaks juhul, kui komisjon otsustab algatada ELTL artikli 108 lõikes 2 ette nähtud menetluse.
               
            
                  3.
               
               
                  Jätta komisjoni kohtukulud tema enda kanda ja mõista temalt välja Ryanair DAC kohtukulud.
               
            
                  4.
               
               
                  Jätta Saksamaa Liitvabariigi, Prantsuse Vabariigi ja Condor Flugdiensti kohtukulud nende endi kanda.
               
            
         (1)  ELT C 443, 21.12.2020.